Tere-tere! See nädal on tulemas väga toimekas ja tegus, ent mõtlesin siiski väikese blogipostituse teele panna. Kolmapäeval tahaks minna väga Kosele Cascadat ja teisi häid artiste kuulama (pileteid saab SIIT!), neljapäeval ja reedel on esinemised ja mõlemad Eesti eri otstes. Samuti on selleks nädalaks mõned muud ülesanded, seoses aia ja sisuloomega, mis kindlasti tahan tehtud saada, nii et tegevust jagub!
#000000
Olen hooga planeerinud oma järgmist suurt lillepeenart. Oh, see saab olema katsumus! Peenar tuleb ligikaudu 6 x 10 meetrit ja taimi sinna tuleb paaaalju. Enne on muidugi vaja kogu pinnas ettevalmistada, mis saab ka olema omaette suur töö. Eelmise nädala lõpus tegime ära ka väikese kartulimaa, et siis loodetavasti suve lõpu poole värsket kartulit aiamaalt võtta. Samuti tegin enda Instagramis ära Kasvuhoone-tuuri. Tegin ühe küsitluse ja sealt tuli välja, et väga paljud sooviksid sellist tuuri näha, nii et tehtud see sai!
#000001
Eelmisel nädalal saabus meile ka väga palju erinevaid marju/puuvilju/aedvilju külmutatud kujul ja olen nüüd iga päev midagi neist teinud. Kõige lihtsam ja ka lemmikum asi meie perele on muidugi erinevad smuutid, aga magusat saab panna ka pudru peale, koogi sisse ja aedvilju näiteks supi sisse ja eks neid variante ole veel ja kindlasti kavatsen ka edaspidi siin mingeid mõtteid jagada. Kõike head ja paremat endale tellida saad lehelt.
#000003
Kooki sai ka eelmisel nädalal tehtud esmakordselt grilli vahel. Jah, kõlab uskumatult, aga see tõesti töötas 😀 Nimelt on Tefalil nüüd saada erinevad lisatarvikud ja üheks neist on ka ahjuvorm ning seal saab teha kõike, mida sa enda suures ahjus ka teeksid, nii et panin kokku ühe kiire koogi ja õnnestus täpselt samamoodi nagu tavalises ahjus, ent kuna ta on kompaktsem, on tegelikult seda palju kiirem ja mugavam teha.
#000004
Vot, aga praegu siin lõpetan ja loodan Teid näha Mändjala jaanitulel!
#000005
Hetk peale viimase esinemise soundchecki🤘🏼😜 Olen väga tänulik, et suve algus on olnud väga toimekas ja on olnud ülitoredad esinemised 🥰 Ja pean tõdema, et sellest Keiti Vilmsi T-Shirt Storest saadud pusast on saanud mu uus lemmik vaba aja, aga siiski pisikese vimpkaga riietusese.
#000006
Arvutijutud, helged mälestused ja aiajutud
#000007
Tere kõigile! Alustan sellega, et mul ei olnud tegelikult algselt plaanis viimasest postitusest jätta üle 2 nädalast pausi, aga kohe saate lähemalt lugeda, millega täpselt olen pidanud tegelema ja see ehk seletab olukorda. Ja enne postituse ametlikku algust, soovin Teile kõigile imekaunist Eesti taasiseseisvumispäeva!
#000008
Oma viimases tegevus-postituses kirjutasin kuidas oma arvutiga vägikäigast vedasin. Lõppes see sellega, et järgneval päeval sain veel suurema üllatuse – mu arvutis ei olnud enam ühtegi faili. Tühja koha pealt. Kõik mu 14 aasta tagused salvestused, videod, tekstifailid jne... läinud! Eks ma alguses võtsin seda natukene naiivselt ja mõtlesin, et “ei saa olla midagi, mida korda ei saaks”, aga kui peale esimest taastamist sain ma kätte umbes 2% sellest mis mul alguses oli, siis tuli ikka nutt kurku küll.
#000009
Ma olen viimasel ajal hakanud praktiseerima seda, et kui kuskil enda ümber või veidi eemal näen midagi halba või juhtub midagi rasket, siis sisendagi endale, et “alati võib minna hullemini, Renate. Sul on kõik tegelikult hästi, sul on see, see ja see elus väga hästi! Ära kurda!”. See toob tegelikult hästi maa peale, aga nende kaotatud helifailidega olid mul mälestused ja emotsioonid ja see mõjus raskelt. Siiski ei andnud ma alla ja tegime kaks taastamist veel.
#000010
Kuna taastatud failid olid kõik mingite iks nimedega, siis algas suuuuur sorteerimine-kuulamine. Peale neid uusi taastamisi oli pilt õnneks väheke helgem ja materjali oli juba rohkem. Paljud failid olid aga ka vigased ja neid ei saanud enam üldse korda. Küll aga leidsin ka palju asju, mis tõid muige suule ning mul oli hea meel, et viitsisin ajada jonni edasi arvuti failide taastamisel. Näiteks leidsin ma enda 2011. aasta Elmari intervjuu. Hakkasime just välja andma mu esimest albumit ja nii naljakas, aga samas armas oli kuulata seda naiivset juttu mis mu suust tuli 😀 Samuti leidsin ma ühe oma 2011. aasta live helifaili ning omakorda veel intervjuusid, veel live’e ja muidugi vanu laule ja paljuuuuu laule mida kodus harjutasin. Oh õudust küll. Ega ma vist tol ajal ei saanudki eriti aru, et ma kohe niiiii halb olin 😀 Kuigi ma tegelikult mäletan, et ma salvestasingi ennast jube palju just selleks, et sellest midagi õppida. Kuulasin, nutsin, harjutasin ja laulsin uuesti. Praegu oli seda lihtsalt päris valus kuulata 😀 Aga jah... see oli selline päris korralik enese-piitsutamise periood.
#000011
Mul oli ikka elu eesmärk endast normaalne hääl lõpuks välja saada. Olen mõtelnud, et ka tänasel päeval tahaksin veel laulutundides käia – alati saaks midagi parendada ja ennast vokaaltehniliselt paremaks timmida, aga tol ajal ma ikka laulsin võrreldes tänase päevaga kordi ja kordi rohkem ning käisin nädalas mitmeid kordi laulutundides. See lihtsalt oligi mu põhieesmärk. Eks see oli tol hetkel ka vajalik.
#000012
Nii et kokkuvõtvalt. Olen teinud peaaegu iga päev pisikesi ajarännakuid tagasi ja tore, et mul ikka need vanad salvestused on. Nüüd hoian neid faile hoolega ja varundan ka välisele kõvakettale. Live esinemisi kuulates tundsin kohe sees surinat – kui palju on tegelikult 11 aasta jooksul käidud esinemas ja kui väga see mulle meeldib. Sellised vahepealsed meeldetuletused on nii head, sest ega minulgi on argipäeva lisandunud palju toimetusi ja tegevusi ning hetkel ei tegele ma muusikaga just liiga aktiivselt. Tegelikult tean isegi, et kohe kui algab külmem aeg, siis satun klaveri taha jälle rohkem. See on iga aasta nii olnud, aga tore on endale meelde tuletada, kui väga tegelikult mulle meeldib tegeleda sellega millega ma tegelen. Mul ei ole veel täit ülevaadet sellest, kui palju faile ma lõpuks nüüd taastatud sain. Olen kindel, et olen asju, mis on kahjuks jäädavalt läinud, aga arvestades, et alguses tundus, et ma jäin pea kõikidest asjadest ilma, siis praegu olen juba päris õnnelik, et sai vähemalt ikkagi midagigi taastatud. Pean ilmselt veel mõnda aega õhtuti neid faile sorteerima ja saama selgust, et mis mul täpselt olemas on.
#000013
Ma nii väga tahaks loota, et uuel suvel on elu juba rohkem normaliseerunud ja saab ka rohkem lavale. Hiljuti käisin esinemas Virma Pubis, kus olin esimest korda ning kus oli palju rahvast ja vahva esinemine! Kuigi esinemine läks lõpp-kokkuvõttes hästi, siis vahest tuleb ikka ette ootamatusi ka. Üleval oleva Instagrami pildi pealt saate ka edasi vajutada ja vaadata väikeseid videoklippe esinemisest. Kui hakkasin “Millenniumit” esitama, siis mingil põhjusel oli selle taust aga kõrgem kui originaalis. Vaatasin veel küsivalt diskorile ka otsa, aga ta ilmselt ei saanud mu pilgust aru 😀 Aga mis seal ikka, laulsin laulu ära ja sain vast hakkama. Virmas oli sel korral mul ka päris pikk esinemine – kaks setti, kokku pea 20 laulu. Aga väga vahva oli! Esitasin esimest korda ka Töö-Töö laulu.
#000015
Muus osas... tunnen vaikselt, et triivime vastu sügisele. Tahan aias teha veel sellel hooajal ära nii palju kui kannatab. Praegu minu viimased toimetused on olnud letšo ja õunamoosi tegemine, peenarde rohimine ja kasvuhoone kastide ümber organiseerimine – ikka selleks, et järgmisel aastal veel rohkem head-paremat kasvama panna! Lisaks üleüldise risu vedamine, ühe peenra kaevasin ära ning täna tegin ka viinamarjamahla, mis sai väga hea! Üks päev panin muruseemet ka maha, see oli täpselt enne seda praegust külmemat ja märga aega. Ilmateatest jäi mulle mulje, et tulemas on pigem sellist kergemat vihma, aga tuli hoopis siuke padukas maha, et kõik mu muruseeme ujus minema 🙁 Siis oli kurb olla. No mis seal ikka, tellisin uue muruseemne, aga praegu on selline tunne, et normaalset vihma enam taevast alla ei tulegi ja kui tuleb, siis tulebki ainult padukas, seega sellega peab hetkel ootama.
#000016
Kui ilm lubab, siis lähiajal oleks plaan uude peenrasse muld ära vedada, varsti saabub Hollandist suurem laadung lillesibulaid ja kivid... oh need kivid 😀 Nad ootavad ikka korjamist. Seega katsun nende asjadega toime tulla ja loodetavasti järgmises postituses saan end juba õlale patsutada ja need asjad tehtuks lugeda.
#000017
Ja mida täna teile? 👶🏼💁🏼‍♀️ HiPP tootevalik on meie pere lastele juba varasemast tuttav. Ja tõele au andes söön isegi mõnikord mõne magusa tuubipüree, sest need on nii maitsvad 🤫 HiPP toitudes kasutatavad puuviljad läbivad põhjaliku ja range kvaliteedikontrolli, seega ei pea ma muretsema sellepärast, et oma lastele midagi halba annaks. Puuviljad on imiku toidusedelis asendamatud vitamiinide, mineraalide ja mikroelementide allikad 🍎🍐
#000018
Ning tänase postituse lõpetuseks siia kaks täiesti uut laulu. Mitte küll minu esituses, aga minu kirjutatud. Head kuulamist!
#000019
MySnack snäkid pole meie pere toidulaual sugugi mitte uus toodang, vaid oleme nende erinevate snäkkidega maiustanud juba aastaid. Kui juhtun poodi, kus nende puuviljakrõpsudest möödun, siis reeglina alati rändab mõni pakk ka ostukorvi. Tegu on mitte lihtsalt kuivatatud, vaid külmkuivatatud juur- ning puuviljadega. Tavalise kuivatamisega võrreldes muutuvad need krõpsud õhuliseks ja krõbedaks ning kõikides komponentides säilib ülim maitsesügavus. Lisaks minule meeldivad need meie peres väga ka mu vanemale lapsele ning ühtlasi on need super alternatiiv sellele, kui tahad lapsele anda midagi kergemat süüa/maiustada, aga ei taha anda kommi-küpsist-jäätist.
#000020
Sedapuhku võtsin seekord ette ühe väikese challenge’i, mille käigus seitsmel päeval nädalas sõin vahepaladeks ära iga päev kaks pakki MySnacki snäkke. Minule endale näiteks ei meeldi enne suuri toidukordi väga süüa, aga teinekord kui on suur nälg, siis enne suurt söömat kipub ikka siit-sealt mingit toidupoolist suhu rändama. Seekord võtsin selle suuna, et kasutangi selleks MySnack-i pakikesi, kus sees oli kas erinevaid juurvilja või puuviljakrõpse.
#000021
MySnack’i sortimenti on lisandunud alles hiljuti selline huvitav juurvili nagu okra. Ma polnud seda kunagi varem proovinud, aga krõpsuna oli ta küll väga hea. Samuti leidsin ma juurviljapakikestest peeti, brokolit ja sibulat, mis mind täiega üllatas, sest maitselt arvasin esialgu, et see on nagu kartulimoodi ja samas pole ka, aga välimuselt oli näha, et täiesti sibul. Igatahes... kes muidu juurikate sõber ei ole, siis proovige ära! Üllatute! Kõikidele krõpsude sõpradele on see ka väga hea alternatiiv, sest need juurikad olid imemaitsvad ja tervislikud ja ma igatahes krõbistaks teleka ees just neid.Kuna kõik on väga tervislik, siis tarbin neid suurima rõõmuga.
#000022
Nädala jooksul pistsin nii mõnegi paki ka oma käekotti, kui oli vaja näiteks linnas käia. Mõnikord pole võimalik poodi lipata ja sealt midagi võtta, siis on hea kui on midagi käepärast krõbistamiseks. Lisaks meeldivad need ka väga lastele, isegi juurviljad lähevad väga teemaks, kuigi ilmselt lapsed nende kõige suuremad fännid pole.
#000023
Kahe lapse emana on see ka mugav variant, kui parasjagu tõesti pole võimalik süüa teha, aga “suurem tulekahju” vajab kustutamist. Haarad paki ja kõigil tuju hea ning pean tõdema ka, et kui vahepeal on väike vahepala söödud, siis päeva suured toidukorrad püsivad ka mõistuse juures parajad ning ei tekita sellist ahmimist ja üle söömist lõuna- ja õhtusöögi ajal.
#000024
Lisaks tutvusin veel mõne uue maitsega – enda mäletamist mööda polnud ma varem söönud ka ananassikrõpse, mis olid väga maitsvad. Kes tahavad neid samuti proovida, siis saan jagada teile ka sellele tootele sooduskoodi. Seega kui lähed MySnack e-poodi ja soovid osta ühe paki või kasvõi terve kastitäis ananassikrõpse, siis sisesta kood: “renate” ning saad sellelt tootelt -20%!
#000025
Lisaks sain proovida kookosrulle, mis meenutasid mulle kangesti midagi lapsepõlvest... Ning ei saa jätta ka mainimata kookosampsu šokolaadiga, olgu öeldud, et need ei sisalda valget suhkrut ega rasva, aga maitse on ikkagi väga hea. Üldse on kõikide toodete puhul reegel, et need ei sisalda säilitusaineid ning maitseaineid on mõningate toodete puhul ka vaid minimaalselt.
#000026
Selle jutu lõpuks on mul suur rõõm teatada, et kahel õnnelikul on võimalik endalgi teha kodus see sama kihvt challenge ehk siis võita endale tervelt 14 pakikest, kus leidub nii soolaseid kui magusaid snäkke. Selleks mine alates esimesest advendist (pühapäeval) minu Facebook’i või juba praegu minu Instagram’i ning osale MySnack advendimängus ning ehk õnn naeratabki sinule! Et natukene asja seletada ka, siis sel aastal olen otsustanud advendimänge korraldada nii enda Instagram’is kui Facebook’is ja Instagram’is läheb mäng käima alati advendile eelnevalt ning Facebook’is alates õigest advendipäevast.
#000027
PS! MySnack’il ja R-Kioskil on koos üks väga kihvt mäng käsil, mille raames võid võita VIP reisi kahele Taisse. Võitjapaarile on isiklik autojuht, lennupiletid, hotell, hommikusöögid, restoranid – no kõik mida hing ihaldab! Selleks on vaja osta MySnack tooteid kas MySnack’i kodulehelt või R-Kioskitest ning registreerida ennast MySnack’i kodulehel!
#000029
Üks õhtune poeskäik LIDLis 🏃🏼‍♀️, k
#000030